Na temelju članka 76. Statuta OŠ Šime Budinića Zadar, Odluke o uvjetima, kriterijima i postupku za uzimanje i davanje u zakup prostora i opreme u školskim ustanovama (NN146/98) i Odluke o utvrđenom iznosu zakupnine za prostor i opremu u OŠ Šime Budinića Zadar dana 10. rujna 2019.godine OŠ Šime Budinića objavljuje:

**JAVNI POZIV**

**za najam/zakup termina školske sportske dvorane i klasičnih učionica**

**Osnovne škole Šime Budinića Zadar**

1. Predmet poziva na dostavu ponuda je najam/zakup školskog prostora – školske sportske dvorane (velika i mala dvorana) i klasičnih učionica.

2. Dvorana se iznajmljuje za sportske aktivnosti i druge programe koji se mogu provoditi u prostoru. Klasične učionice iznajmljuju se za  teorijsku nastavu.

3. Prostori pod točkom 1. daju se u najam/zakup od 19. rujna 2019 .

4. Dvorana se daje u najam/zakup u sljedećim terminima i to radnim danom (ponedjeljak-petak):

        Velika dvorana: od 19,30 do 22,30 sati

        Mala dvorana: od 18,30 do 22,30 sati.

* subotom i nedjeljom prema potrebi

     Klasična učionica iznajmljuje se kada u njima nema redovite nastave.

5. Minimalni iznos cijene za najamninu/zakup jednog sata (60) minuta dvorane iznosi:

5.1. velika sportska dvorana klubove koji treniraju učenike …………100,00  kuna/h

5.2.  mala sportska dvorana …………70,00 kuna/h

5.3. klasične učionice za nastavu    ….. 60,00 kuna/h

5.4. velika dvorana za građane ….. ...150,00 kn/h

6. Međusobna prava i obveze između Škole i ponuđača uredit će se Ugovorom .

7. Ponudu mogu dostaviti fizičke i pravne osobe. Ponuda se dostavlja na priloženom obrascu u prilogu

Ponuda mora sadržavati:

1. Naziv, punu adresu, OIB, ime i prezime osobe za kontakt i telefonski broj ponuditelja
2. Vrstu aktivnosti koju želi provoditi u unajmljenom prosto
3. Željeni termin i trajanje termina

8.Najpovoljnijom ponudom smatrat će se ona ponuda koja uz ispunjenje svih uvjeta iz natječaja sadrži i najviši iznos zakupnine. Školski odbor za izbor najpovoljnije ponude zadržava pravo odbiti svaku ponudu bez obveze prema ponuditeljima.

9. Na Javni poziv zainteresirani subjekti mogu se javljati od 11.rujna do 18. rujna 2018. godine.

10. O odabiru ponuda ponuditelji će biti obaviješteni u roku od pet (5) dana nakon završetka Javnog poziva.

11. Ponude se dostavljaju na adresu škole: OŠ Šime Budinića, Put Šimunova 4, 23000 Zadar, s naznakom “Natječaj za najam/zakup školske sportske dvorane-NE OTVARAJ.“

KLASA: 402-01/19/119

URBROJ:2198/01-25-19-2

Zadar, 10. rujna 2019.

Ravnatelja/ice

Jagoda Galić,dipl. učiteljica

**OBRAZAC PRIJAVE**

**za iskazivanje interesa za najam/zakup sportske dvorane Škole**

|  |  |  |
| --- | --- | --- |
| Naziv rekreacije/kluba/udruge: |  | |
| Ovlaštena osoba: |  | |
| OIB: |  | |
| Adresa: |  | |
| Telefon/mobitel: |  | |
| Planirani datum početka korištenja: |  | |
| Željeni prostor | a) Sportska dvorana-velika  b) sportska dvorana-mala | c) Pomoćna prostorija |
| Željeni termin(i) korištenja dvorane:  - dan u tjednu, vrijeme (od-do) |  | |
|  | |
|  | |
|  | |
|  | |
|  | |

Datum podnošenja prijave: Potpis (i pečat) podnositelja prijave:

**KUĆNI RED SPORTSKE DVORANE**

1. Kućnim redom utvrđuju se prava i obveze korisnika sportske dvorane i pratećih prostora.
2. Korisnici su obvezni imati čistu obuću za ulazak u prostorije dvorane, a u svlačionicama, prije ulaska u dvoranu, zamijeniti obuću u kojoj su došli sportskim papučama.
3. Korisnici se obvezuju da će u prostorije sportske dvorane ulaziti samo u dogovorenim terminima, uz nazočnost voditelja ili trenera. Korisnicima koji neće koristiti dogovorene termine ili će dolaziti samo nekoliko korisnika, termin će biti oduzet.
4. Korisnici su obvezni upozoriti svoje članove na održavanju reda i čistoće u dvorani i na prikladno ponašanje (psovanje, galama, bacanje otpadaka, šaranje po zidovima, nered u svlačionicama i sanitarnim prostorijama nije dozvoljeno).
5. Obveza svih korisnika dvorane da čuvaju inventar te da eventualne štete odmah prijave voditelju dvorane, a štetu na objektu i prostorijama dvorane nastalu u vrijeme i uz odgovornost korisnika, isti je dužan nadoknaditi.
6. Sprave i ostala pomagala, korisnik je dužan nakon upotrebe vratiti na njihovo mjesto, a ulaz u spremište sprava i rekvizita dozvoljen je korisnicima samo uz prisutnost voditelja.
7. Zabranjeno je pušenje u svim prostorijama sportske dvorane.
8. Zabranjeno je unošenje te konzumacija jela i alkoholnih pića u svlačionicama i u dvorani.
9. Zabranjeno je svako zagrijavanje i igranje loptama i drugim spravama u hodniku, svlačionicama i sanitarnim prostorijama.
10. Korisnici ne mogu i ne smiju samoinicijativno rukovati i paliti: rasvjetu, grijanje, semafore.
11. Korisnici se obvezuju da će paziti na racionalno korištenje grijanja, rasvjete i vode.
12. Korisnik sportske dvorane ne može svoj termin ustupiti trećoj osobi bez dogovora s Upravom Škole.
13. Korisnicima koji se neće pridržavati ovog Kućnog reda biti uskraćeno pravo korištenja sportske dvorane.
14. Ovaj kućni red primjenjuje se danom potpisa ugovora o zakupu sportske dvorane.

Zadar, 6.rujna 2019.